wannaphong/clean_thaiwikipedia huggingface dataset:
# บาหลีอากา
บาหลีอากา ( หรือ บาหลีมูลา  แปลว่า "ชาวบาหลีดั้งเดิม" เป็นชนพื้นเมืองที่ตั้งถิ่นฐานอยู่ตะวันออกเฉียงเหนือของเกาะบาหลี ประเทศอินโดนีเซีย

 ประวัติ 
ตำนานมุขปาฐะของชาวบาหลีอากามักกล่าวว่าพวกเขาอาศัยอยู่หมู่บ้านเบอดูลู (Bedulu) บนเกาะบาหลีก่อนคลื่นการอพยพของชาวฮินดูจากชวา โดยตำนานกล่าวถึงกษัตริย์ซรี อาจี อาซูรา บูมีบันเติน (Sri Aji Asura Bumibanten) กษัตริย์แห่งเปอเจิง (Pejeng) ทรงมีพลังเหนือธรรมชาติ ทรงถอดพระเศียรออกได้โดยไม่ทรงเจ็บปวดและสามารถสวมกลับไปได้อย่างเดิม แต่อยู่มาวันหนึ่งพระเศียรของพระองค์เกิดอุบัติเหตุตกลงไปในน้ำแล้วถูกกระแสน้ำซัดหายไป ขุนนางคนหนึ่งตกใจและแก้ปัญหาด้วยการบั่นหัวหมูมาสวมให้แทนพระเศียร องค์กษัตริย์ทรงละอายพระทัยนักที่มีพระพักตร์เป็นหมู จึงมีโองการเก็บเรื่องนี้เป็นความลับ และทรงเก็บตัวในปราสาทสูงมิให้ผู้ใดมาเข้าเฝ้าอีก จนกระทั่งมีเด็กคนหนึ่งมาทราบความจริง จนพระองค์เป็นที่รู้จักว่า "ผู้เปลี่ยนหัว" หรือ ดาเลิมเบอดูลู (Dalem Bedulu) อันเป็นที่มาของชื่อหมู่บ้นเบอดูลูหรือที่แปลว่า "บ้านต้นน้ำ" ส่วนอาณาจักรเปอเจิงนั้นก็สูญอำนาจหลังจักรวรรดิมัชปาหิตมีชัย

 วัฒนธรรม 
ชาวบาหลีอากาอาศัยปลีกตัวอย่างโดดเดี่ยวบนยอดเขาที่ห่างไกล ด้วยเหตุนี้พวกเขาจึงรักษาวัฒนธรรมดั้งเดิมของชาวออสโตรนีเชียนโบราณเอาไว้ได้ โดยเฉพาะสถาปัตยกรรมแบบบาหลีอากา นักท่องเที่ยวที่เข้าไปควรระมัดระวังสภาพภูมิศาสตร์ ควรแสดงความเคารพและไม่ควรส่งเสียงดังในพื้นที่ประชุมชนของชาวบาหลีอากา ปัจจุบันชาวบาหลีอากาได้รับอิทธิพลฮินดูจากชาวบาหลี เช่นการนับถือพระพรหม แต่กระนั้นผู้นำชุมชนทุกหมู่บ้านยังคงเป็นผู้นำประกอบพิธีกรรมตามความเชื่อของตนเอง โดยมีปุโรหิตเรียกว่า มังกู (mangku) ประกอบพิธีกรรมทางศาสนา

ในหมู่บ้านเตองานัน (Tenganan) มีกฎสำคัญคือห้ามมีการหย่าร้างกัน และมีธรรมเนียมว่าสามีสามารถมีภรรยาได้หลายคน ต่างจากหมู่บ้านบาหลีอากาอื่น ๆ

 ภาษา 
ชาวบาหลีอากาพูดภาษาบาหลีแบบท้องถิ่น แต่ละหมู่บ้านเองก็มีสำเนียงแตกต่างกันออกไปเช่น ภาษาของบ้านเตองานัน (Tenganan) จะพูดไม่เหมือนบ้านตรุนยัน (Trunyan)
# อากทุงสปิตไฟเยอร์!
อากทุงสปิตไฟเยอร์!  เป็นวิดีโอเกมแนวกลยุทธ์และสงครามที่พัฒนาโดย Big Time Software และวางจำหน่ายโดย Avalon Hill โดยเกมนี้เราจะได้บังคับฝูงบิน ของลุฟท์วัฟเฟอ, กองทัพอากาศสหราชอาณาจักร และ กองทัพอากาศฝรั่งเศสในช่วงสงครามโลกครั้งที่สอง ระหว่างปี 1939–1943 ตัวเกมวางจำหน่ายในวันที่ 31 สิงหาคม 1997 สำหรับ วินโดวส์ 95
 แหล่งข้อมูลอื่น 
 
 Achtung Spitfire at IGN
 Achtung Spitfire! at GameSpot
หมวดหมู่:วิดีโอเกมที่ออกวางจำหน่ายในปี พ.ศ. 2540
หมวดหมู่:เกมสำหรับวินโดวส์
# ฌ็อง เดอ ลัทร์ เดอ ตาซีญี
ฌ็อง โฌแซ็ฟ มารี กาเบรียล เดอ ลัทร์ เดอ ตาซีญี  เป็นพลเอกทหารบกฝรั่งเศสในช่วงสงครามโลกครั้งที่หนึ่ง, สงครามโลกครั้งที่สอง และ สงครามอินโดจีนครั้งที่หนึ่ง เขาได้รับยศจอมพลแห่งฝรั่งเศสภายหลังจากได้เสียชีวิตในปี ค.ศ. 1952

ในฐานะเจ้าหน้าที่นายทหาร(officer) ในช่วงสงครามโลกครั้งที่หนึ่ง เขาได้ต่อสู้ในการรบในสมรภูมิต่าง ๆ รวมทั้งที่แวร์เดิง และได้รับบาดเจ็บถึงห้าครั้ง มีการกล่าวถึงว่าเขาได้รอดชีวิตจากสงครามถึงแปดครั้ง ทำให้ได้รับเครื่องอิสริยาภรณ์เลฌียงดอเนอร์ และ Military Cross ในสมัยระหว่างสงคราม เขาเข้าร่วมในสงครามริฟ(Rif War) ในโมร็อกโก ซึ่งเขาได้รับบาดเจ็บในการรบอีกครั้ง เขาได้เข้าทำงานในกระทรวงสงครามและเสนาธิการทหารแห่งสภาสงครามสูงสุด, (Conseil supérieur de la guerre, CSG) ทำงานภายใต้รองประธาน พลเอกทหารบก Maxime Weygand

ในช่วงต้นของสงครามโลกครั้งที่สอง จากเดือนเมษายนถึงเดือนมิถุนายน ค.ศ. 1940 เขาได้เป็นนายพลฝรั่งเศสที่อายุน้อยที่สุด เขาได้นำกองพลในช่วงยุทธการที่ฝรั่งเศส ในสมรภูมิที่ Rethel, Champagne-Ardenne, และ Loire และจนกระทั่งการสงบศึก 22 มิถุนายน ค.ศ. 1940 ในช่วงระบอบวิชี เขายังคงอยู่ในกองทัพสงบศึก(Armistice Army) ครั้งแรกในหน้าที่กองบัญชาการระดับภูมิภาค จากนั้นก็เป็นผู้บัญชาการทหารสูงสุดในตูนิเซีย ภายหลังกองทัพฝ่ายสัมพันธมิตรได้ยกพลขึ้นบกในแอฟริกาเหนือ เมื่อวันที่ 11 พฤศจิกายน ค.ศ. 1942 เยอรมันได้เข้ารุกรานเขตเสรี เดอ ลัทร์ ผู้บัญชาการทหารกองพลทหารที่ 16 ที่เมืองมงเปอลีเยได้ขัดคำสั่งไม่ให้ต่อสู้กับฝ่ายเยอรมัน และเป็นนายพลที่แข็งกร้าวเพียงคนเดียวที่ออกคำสั่งให้กองกำลังทหารทำการต่อต้านผู้รุกราน เขาถูกจับกุมแต่หลบหนีมาได้และแปรพักตร์ให้กับฝรั่งเศสเสรีของชาร์ล เดอ โกล เมื่อปลายปี ค.ศ. 1943 ตั้งแต่ ค.ศ. 1943 ถึง ค.ศ. 1945 เขาได้เป็นหนึ่งในผู้นำระดับอาวุโสของกองทัพปลดปล่อย โดยทำหน้าที่บัญชาการกองกำลังที่กำลังยกพลขึ้นบกทางตอนใต้ของฝรั่งเศส เมื่อวันที่ 15 สิงหาคม ค.ศ. 1944 จากนั้นก็ได้เข้าต่อสู้รบไปจนถึงแม่น้ำไรน์และดานูบ เขาได้บัญชาการกองกำลังทหารอเมริกันจำนวนมาก เมื่อกองทัพน้อยสหรัฐที่ 21 ได้รับมอบหมายให้เป็นกองทัพที่ 1 ของเขาในช่วงสมรภูมิรบที่กอลมาร์พ็อกเกต เขายังได้เป็นผู้แทนฝรั่งเศสในการลงนามตราสารยอมจำนนของเยอรมนีในกรุงเบอร์ลิน เมื่อวันที่ 8 พฤษภาคม ค.ศ. 1945

เขาได้กลายเป็นผู้บัญชาการทหารสูงสุดแห่งกองกำลังฝรั่งเศสในเยอรมนีใน ค.ศ. 1945 จากนั้นได้เป็นผู้ตรวจการกองทัพ และหัวหน้าคณะเสนาธิการแห่งกองทัพฝรั่งเศส ในเดือนมีนาคม ค.ศ. เขาได้กลายเป็นรองประธานของ CSG ตั้งแต่ ค.ศ. 1948 ถึง ค.ศ. 1950 เขาได้ทำหน้าที่เป็นผู้บัญชาการทหารสูงสุดแห่งกองกำลังสหภาพตะวันตก(Western Union) ใน ค.ศ. 1951 เขาได้เป็นข้าหลวงใหญ่ ผู้บัญชาการทหารสูงสุดในอินโดจีนและผู้บัญชาการทหารสูงสุดแห่งกองทัพน้อยรบนอกประเทศตะวันออกไกลของฝรั่งเศส สามารถเอาชนะสงครามกับพวกเหวียตมิญมาหลายครั้ง ลูกชายเพียงคนเดียวของเขาก็ถูกสังหารที่นั่น จากนั้นก็ได้ล้มป่วยลงทำให้เขาต้องเดินทางกลับไปยังปารีสซึ่งเขาได้เสียชีวิตลงด้วยโรคมะเร็งใน ค.ศ. 1952 เขาได้รับยศเป็นจอมพลแห่งฝรั่งเศสหลังมรณกรรมใน ค.ศ. 1952 ในช่วงพิธีงานศพของเขา
# จอห์น รอเบิตส์
จอห์น กลอเวอร์ รอเบิตส์ จูเนียร์ (เกิด 27 มกราคม ค.ศ. 1955) เป็นผู้พิพากษาชาวอเมริกัน ประธานศาลสูงสุดสหรัฐคนปัจจุบัน เริ่มดำรงตำแหน่งเมื่อวันที่ 29 กันยายน ค.ศ. 2005 ได้รับการเสนอชื่อโดยประธานาธิบดี จอร์จ ดับเบิลยู. บุช ภายหลังจากการเสียชีวิตของวิลเลียม เรห์นควิสต์ ซึ่งเป็นประธานศาลคนก่อน
# ตุลาการสมทบในศาลสูงสุดสหรัฐ
ตุลาการสมทบในศาลสูงสุดสหรัฐ  เป็นสมาชิกศาลสูงสุดสหรัฐนอกเหนือไปจากประธานศาลสูงสุดสหรัฐ จำนวนตุลาการสมทบนั้นรัฐสภาสหรัฐเป็นผู้กำหนด ปัจจุบัน รัฐบัญญัติตุลาการ ค.ศ. 1869 (Judiciary Act of 1869) กำหนดให้มีแปดคน

เช่นเดียวกับประธานศาล ตุลาการสมทบนั้นประธานาธิบดีเสนอชื่อให้วุฒิสภารับรองด้วยเสียงข้างมาก ตามความในมาตรา 2 ของรัฐธรรมนูญสหรัฐ ซึ่งบัญญัติว่า ให้ประธานาธิบดี "เสนอชื่อ และโดยคำแนะนำและยินยอมของวุฒิสภา แต่งตั้ง...ตุลาการศาลสูงสุด" แม้รัฐธรรมนูญระบุว่า "ตุลาการ" แต่ชื่อตำแหน่งของบุคคลเหล่านี้ คือ "ตุลาการสมทบ" ตามที่รัฐบัญญัติตุลาการ ค.ศ. 1789 กำหนดให้ใช้http://memory.loc.gov/cgi-bin/ampage?collId=llac&fileName=002/llac002.db&recNum=481

ตามประเพณีแล้ว ในความเห็นของศาล ตุลาการสมทบจะเรียกขานว่า "Mr. Justice" ทว่า ตั้งแต่ ค.ศ. 1980 หนึ่งปีก่อนมีการตั้งตุลาการหญิงครั้งแรก เป็นต้นมา มีการตัด "Mr." ออกเพื่อเลี่ยงการเลือกปฏิบัติทางเพศJoan Biskupic, Sandra Day O'Connor: How the First Woman on the Supreme Court Became Its Most Influential Justice (New York: HarperCollins, 2005), 101.

มาตรา 3 ของรัฐธรรมนูญ ระบุว่า ตุลาการสมทบในศาลสูงสุด ตลอดจนตุลาการกลางคนอื่น ๆ อยู่ในตำแหน่งตราบที่ไม่มีความประพฤติเสื่อมเสีย (during good Behavior) หมายความว่า การแต่งตั้งนั้นมีผลชั่วชีวิต และเมื่อวุฒิสภารับรองแล้ว วาระดำรงตำแหน่งย่อมสิ้นสุดลงเมื่อตาย ลาออก เกษียณอายุ หรือถูกถอดเพราะมีการฟ้องให้ขับออกจากตำแหน่ง (impeachment) ในสภาผู้แทนราษฎร และวุฒิสภาวินิจฉัยว่ามีความผิด

ในการลงคะแนนวินิจฉัยคดีที่ฟ้องต่อศาล ตุลาการสมทบหนึ่งคนมีหนึ่งเสียง ประธานศาลก็เช่นกัน แต่ในยามร่างความเห็นของศาล การที่ประธานศาลใช้อำนาจกำหนดตัวตุลาการที่จะเขียนความเห็นนั้นมีอิทธิพลเป็นพิเศษต่อการชี้ขาดคดี และประธานศาลยังเป็นประธานที่ประชุมวินิจฉัยคดี นอกเหนือไปจากหน้าที่ทางธุรการซึ่งตุลาการคนอื่นไม่มี ทั้งได้รับค่าตอบแทนสูงกว่าเล็กน้อย คือ ประธานศาลได้รับเงินจำนวน 255,500 ดอลลาร์สหรัฐต่อปี ส่วนตุลาการสมทบแต่ละคนได้รับเงินจำนวน 244,400 ดอลลาร์สหรัฐต่อปี

ตุลาการสมทบมีอาวุโสตามลำดับการแต่งตั้ง แต่ประธานศาลนั้นมีอาวุโสสูงสุดเสมอ ถ้าตุลาการหลายรายได้รับแต่งตั้งในวันเดียวกัน อายุจะเป็นเกณฑ์กำหนดอาวุโส ในการประชุมวินิจฉัยผลคดี มีประเพณีว่า ตุลาการจะแถลงความคิดเห็นตามลำดับอาวุโส นอกจากนี้ ตามลักษณะ 28 ของประมวลกฎหมายสหรัฐ เมื่อประธานศาลไม่อาจปฏิบัติราชการได้ หรือตำแหน่งประธานศาลว่างลง ตุลาการสมทบจะปฏิบัติหน้าที่แทนตามลำดับอาวุโส ปัจจุบัน ตุลาการสมทบที่มีอาวุโสสูงสุด คือ แคลเรนซ์ โธมัส (Clarence Thomas)

 ตุลาการสมทบคนในปัจจุบัน 
ปัจจุบัน มีตุลาการสมทบแปดคน เรียงตามลำดับอาวุโสดังนี้

 ตุลาการสมทบอาวุโส 
ปัจจุบัน มีตุลาการสมทบอาวุโสสองคน เรียงตามลำดับอาวุโสดังนี้
# ศาลสูงสุดสหรัฐ
ศาลสูงสุดสหรัฐ  เป็นศาลสูงสุดในฝ่ายตุลาการกลางของสหรัฐ จัดตั้งขึ้นตามรัฐธรรมนูญสหรัฐ มาตรา 3 ใน ค.ศ. 1789 มีเขตอำนาจชั้นอุทธรณ์ (appellate jurisdiction) ในลำดับสุดท้าย ซึ่งโดยมากเป็นอำนาจในการใช้ดุลพินิจสำหรับคดีที่อุทธรณ์คำวินิจฉัยของศาลกลางและศาลรัฐทั้งปวงเกี่ยวกับประเด็นข้อกฎหมายกลาง ทั้งมีเขตอำนาจชั้นต้น (original jurisdiction) สำหรับคดีหลากหลายรูปแบบ นอกจากนี้ ในระบบกฎหมายสหรัฐ คำวินิจฉัยของศาลสูงสุดในการตีความกฎหมายรัฐธรรมนูญกลางยังถือเป็นที่สุด แม้จะเพียงมีขึ้นในบริบทของคดีหนึ่ง ๆ ที่ศาลมีเขตอำนาจก็ตาม

ปรกติแล้ว ศาลประกอบด้วยประธานศาล (Chief Justice) หนึ่งคน และตุลาการสมทบ (Associate Justice) อีกแปดคน ซึ่งประธานาธิบดีเสนอชื่อให้วุฒิสภารับรอง เมื่อได้รับแต่งตั้งแล้ว ตุลาการดำรงตำแหน่งจนกว่าจะเสียชีวิต ลาออก เกษียณอายุ หรือถูกถอดเพราะมีการฟ้องให้ขับออกจากตำแหน่ง (impeachment) แต่ยังไม่เคยมีตุลาการถูกถอดด้วยวิธีนี้ ตุลาการแต่ละคนมีเสียงหนึ่งเสียงในการลงคะแนน หลาย ๆ คดีมีการวินิจฉัยด้วยคะแนนเสียงเอกฉันท์ และศาลออกนั่งบัลลังก์ ณ อาคารศาลสูงสุดสหรัฐ ในกรุงวอชิงตัน ดี.ซี.

ในวาทกรรมสมัยใหม่ มักมองกันว่า ตุลาการเหล่านี้มีปรัญชาและการตีความกฎหมายไปในทางอนุรักษนิยม ทางสายกลาง หรือทางเสรีนิยม

 ตุลาการศาลสูงสุดชุดปัจจุบัน 
ประธานศาลสูงสุด

ตุลาการสมทบในศาลสูงสุด

ตุลาการสมทบอาวุโสในศาลสูงสุด
# ปล่องไฟ
thumb|right|upright|ปล่องไฟของโรงงานต้มเหล้า

ปล่องไฟ หรือ ปล่องควัน  เป็นโครงสร้างรูปท่อขนาดใหญ่
ซึ่งต่อออกมาจากด้านบนของบ้านพักอาศัยหรือตึกโรงงาน, เพื่อใช้ระบายควันไฟที่เกิดจากเตาผิง
หม้อต้มน้ำ เตาทำอาหารในห้องครัว หรือไอเสียอื่นๆ จากกระบวนการอุตสาหกรรม

ปล่องไฟ มักจะสร้างเป็นแนวดิ่ง เพื่ออาศัยประโยชน์จากการพาความร้อน ให้การไหลของอากาศพาควันไฟ (ซึ่งร้อน)
ออกไปทางปล่องไฟซึ่งอยู่ด้านบน และให้อากาศบริสุทธิ์ (ซึ่งเย็น) ไหลเข้ามาทดแทนจากด้านล่าง (ข้างจุดเผาไหม้)
ทำให้การเผาไหม้เป็นไปได้อย่างสะดวก, และปล่องไฟยังทำให้เขม่าควันถูกปล่อยในที่สูง
ไม่ไปคละคลุ้งในบริเวณใกล้พื้นดินโดยรอบ ซึ่งผู้คนอยู่อาศัยและสัญจรไปมาอีกด้วย
# สแควร์ทู
สแควร์ทู  เป็นซิงเกิลอัลบั้มที่สองของเกิร์ลกรุปเกาหลีใต้ แบล็กพิงก์ ออกจำหน่ายในรูปแบบดิจิทัลเมื่อวันที่ 1 พฤศจิกายน ค.ศ. 2016 โดยวายจีเอ็นเตอร์เทนเมนต์ และจัดจำหน่ายโดยเคทีมิวสิก ซิงเกิลมีหน้าเอสองเพลงคือ "เพลย์อิงวิทไฟร์" และ "สเตย์" และเพลงพิเศษ "วิสเซิล (เวอร์ชันอะคูสติก)" เพลงเขียนโดย เท็ดดี และอำนวยการสร้างโดย เท็ดดี, อาร์.ที และ ซอ ว็อน จิน

รายชื่อเพลง

 ชาร์ต 
 ชาร์ต (2016) ตำแหน่งสูงสุด
# 433 อีรอส
433 อีรอส  เป็นดาวเคราะห์น้อยใกล้โลกชนิดเอส ขนาดประมาณ 34.4×11.2×11.2 กิโลเมตร เป็นดาวเคราะห์น้อยใกล้โลกขนาดใหญ่สุดเป็นอันดับสองรองจาก 1036 แกนีมีด มีการค้นพบในปี 1898 และเป็นดาวเคราะห์น้อยใกล้โลกดวงแรกที่ถูกค้นพบ เป็นดาวเคราะห์น้อยดวงแรกที่มียานไปโคจรรอบ (ในปี 2000) จัดอยู่ในกลุ่มอะมอร์ (Amor)

อีรอสเป็นดาวเคราะห์น้อยตัดวงโคจรดาวอังคาร (Mars-crosser) เป็นดวงแรกที่ทราบ วัตถุในวงโคจรดังกล่าวสามารถอยู่ตรงนั้นได้เพียงไม่กี่ร้อยล้านปีก่อนวงโคจรจะถูกรบกวนจากอันตรกิริยาความโน้มถ่วง การหาปฏิพันธ์พลวัตเสนอว่าอีรอสอาจเปลี่ยนเป็นตัดวงโคจรโลก (Earth-crosser) ในระยะเวลาสองล้านปี และมีโอกาสประมาณ 50% ในการเปลี่ยนแปลงดังกล่าวในเวลา 108–109 ปี เป็นดาวเคราะห์น้อยที่อาจพุ่งชนโลก มีขนาดใหญ่ประมาณห้าเท่าของอุกกาบาตพุ่งชนโลกที่ก่อให้เกิดหลุมอุกกาบาตชีคชุลูบ (Chicxulub) ซึ่งนำไปสู่การสูญพันธุ์ของไดโนเสาร์

ยานเนียร์ชูเมกเกอร์ไปถึงอีรอสสองครั้ง ครั้งแรกบินผ่านในปี 1998 และครั้งที่สองโคจรรอบในปี 2000 เมื่อได้ถ่ายภาพพื้นผิวของดาวอย่างกว้างขวาง เมื่อวันที่ 12 กุมภาพันธ์ 2001 เมื่อสิ้นสุดภารกิจ ยานลงจอดบนพื้นผิวดาวเคราะห์น้อยโดยใช้เจ็ตขับเคลื่อน
# บัตรพลี
บัตรพลี [บัดพะลี] หรือ บัตรกรุงพาลี คือใบตองตานีนำมาทำเป็นกระทงใส่อาหารหวานคาว สำหรับเซ่นสรวงเทพยดา ผี หรือสัมพเวสีตามคติศาสนาผี  ภาษาไทยถิ่นเหนือเรียก สะตวง อีสานเรียก กระทงเสียเคราะห์ กระทงหน้าวัว โดยคำว่า "บัตร" คือใบตองตานี ส่วน "พลี" คือ การให้ การเซ่น การถวาย หากเป็นรูปสามเหลี่ยมจะเรียกว่า บัตรคางหมู ถ้ามีเสาธงประกอบตั้งแต่สี่เสาขึ้นไปจะเรียกว่า บัตรพระเกตุ ถ้าทำเป็นสี่เหลี่ยมมียอดจะเรียกว่า บัตรนพเคราะห์ บัตรพลีจะพบได้ตามศาลเพียงตา ทางสามแพร่ง หรือโคนต้นไม้ใหญ่

ส่วนชาวชาวบาหลีในประเทศอินโดนีเซีย มีบัตรพลีเช่นกันแต่ทำจากใบมะพร้าวเรียกว่า จานังซารี  ใช้ใส่บุปผชาติหลากสีสำหรับเซ่นสรวงอจินไตยหรือเทพเจ้าอื่น ๆ พบเห็นได้ทั่วไปในเขตวัด ศาลพระภูมิ บ้าน หรือแม้แต่พื้นดิน
# กีฬาเคอร์ลิงในเอเชียนเกมส์ฤดูหนาว 2017 – ทีมหญิง
กีฬาเคอร์ลิงในเอเชียนเกมส์ฤดูหนาว 2017 ประเภททีมหญิง เป็นการแข่งขันกีฬาเคอร์ลิงที่จัดขึ้นในเมืองซัปโปะโระ, ประเทศญี่ปุ่น  กำหนดแข่งขันระหว่างวันที่ 18–24 กุมภาพันธ์ พ.ศ. 2560 โดยได้จัดขึ้นที่สนามกีฬาเคอร์ลิงซัปโปะโระ โดยครั้งนี้กีฬาเคอร์ลิงได้กลับมาแข่งขันอีกครั้ง หลังจากที่ไม่ได้บรรจุเข้าแข่งขันกีฬาเอเชียนเกมส์ฤดูหนาว 2011 ที่กรุงอัสตานา และกรุงอัลมาเตอ ประเทศคาซัคสถาน 
ซึ่งกีฬาเคอร์ลิงในเอเชียนเกมส์ฤดูหนาว 2017 ประเภททีมหญิง มีประเทศที่เข้าร่วมแข่งขันทั้งหมด 5 ประเทศ
ทีม
คนโยน:
ตำแหน่งที่ 3:
ตำแหน่งที่ 2: 
ผู้นำ: 
ผู้เล่นหมุนเวียน:คนโยน: 
ตำแหน่งที่ 3:
ตำแหน่งที่ 2: 
ผู้นำ: 
ผู้เล่นหมุนเวียน:คนโยน: ยูนิเชวา 
ตำแหน่งที่ 3: เซอร์เกย์ 
ตำแหน่งที่ 2: บาคาโนวา 
ผู้นำ: ทอร์คินา 
ผู้เล่นหมุนเวียน: อัลลิยาโรวาคนโยน: 
ตำแหน่งที่ 3: 
ตำแหน่งที่ 2: 
ผู้นำ: 
ผู้เล่นหมุนเวียน:คนโยน: 
ตำแหน่งที่ 3: 
ตำแหน่งที่ 2: 
ผู้นำ: 
ผู้เล่นหมุนเวียน:

ผลการแข่งขัน
รอบพบกันหมด
 เวลาที่ระบุไว้เป็นเวลาท้องถิ่น UTC +9 
 4 ทีมอันดับแรกจะเข้าสู่รอบรอบคัดออก

ตารางคะแนน

รอบที่ 1
18 กุมภาพันธ์ พ.ศ. 2560, 9:00 (7:00 เวลาไทย)

รอบที่ 2
19 กุมภาพันธ์ พ.ศ. 2560, 13:30 (11:30 เวลาไทย)

รอบที่ 3
20 กุมภาพันธ์ พ.ศ. 2560, 9:00 (7:00 เวลาไทย)

รอบที่ 4
20 กุมภาพันธ์ พ.ศ. 2560, 18:00 (16:00 เวลาไทย)

รอบที่ 5
21 กุมภาพันธ์ พ.ศ. 2560, 13:30 (11:30 เวลาไทย)
# การทรมาน
การทรมาน  เป็นการกระทำโดยเจตนาเพื่อก่อให้เกิดความเจ็บปวดทางกายหรือจิตใจต่อสิ่งมีชีวิตเพื่อตอบสนองความปรารถนาบางอย่างของผู้ทรมานหรือบังคับให้สิ่งที่ถูกทรมานกระทำบางอย่าง การทรมานโดยนิยามเป็นการกระทำที่รู้สำนึกและเจตนา ปกติการกระทำโดยไม่รู้สำนึกหรือก่อให้เกิดความเจ็บปวดอย่างละเลยโดยปราศจากเจตนาเช่นนั้นไม่ถือเป็นการทรมาน

ปัจเจกบุคคล กลุ่มหรือรัฐใช้หรืออนุมัติการทรมานโดยตลอดตั้งแต่โบราณกาลจนปัจจุบัน และรูปแบบการทรมานมีระยะเวลาได้หลากหลายตั้งแต่ไม่กี่นาทีจนถึงหลายวันหรือกว่านั้น สาเหตุของการทรมานนั้นมีได้ตั้งแต่การลงโทษ การล้างแค้น การล้างสมอง การป้องปราม การบีบบังคับผู้เสียหายหรือบุคคลอื่น การสอบสวนเพื่อล้วงสารสนเทศหรือคำสารภาพโดยไม่คำนึงว่าเป็นเท็จหรือไม่ หรือเป็นเพียงความพึงพอใจแบบซาดิสต์ของผู้ที่ลงมือหรือสังเกตการทรมานนั้น ในกรณีอื่น ผู้ทรมานอาจแตกต่างจากเงื่อนไขของผู้เสียหาย มีการออกแบบการทรมานบางรูปแบบเพื่อก่อให้เกิดความเจ็บปวดทางจิตใจหรือทิ้งการบาดเจ็บทางกายหรือหลักฐานน้อยที่สุดเท่าที่เป็นไปได้ขณะที่มีการทำลายทางจิตใจอย่างเดียวกัน ผู้ทรมานอาจฆ่าหรือทำให้บาดเจ็บซึ่งผู้เสียหายหรือไม่ก็ได้ แต่บางครั้งการทรมานทำให้เกิดการเสียชีวิตโดยเจตนาและใช้เป็นโทษประหารชีวิตรูปแบบหนึ่ง รูปแบบการทรมานซึ่งเจตนาให้ถึงตายอาจยืดออกไปเพื่อให้ผู้เสียหายทุกข์ทรมานมากที่สุดเท่าที่เป็นไปได้ขึ้นอยู่กับเป้าหมาย (ตัวอย่างเช่น การแขวนคอครึ่ง)

แม้บางรัฐอนุมัติการทรมาน แต่กฎหมายระหว่างประเทศและกฎหมายในประเทศของประเทศส่วนใหญ่ห้าม แม้การทรมานมิชอบด้วยกฎหมายและมีการประณามอย่างกว้างขวาง แต่ยังมีการอภิปรายอยู่ว่าสิ่งใดมีนิยามทางกฎหมายว่าเป็นการทรมาน การทรมานเป็นการละเมิดสิทธิมนุษยชนอย่างร้ายแรงและข้อ 5 ของปฏิญญาสากลว่าด้วยสิทธิมนุษยชนประกาศว่ายอมรับไม่ได้ (แต่ไม่ขัดต่อกฎหมาย) ประเทศภาคีอนุสัญญาเจนีวา ค.ศ. 1949 และพิธีสารเพิ่มเติม 1 และ 2 วันที่ 8 มิถุนายน ค.ศ. 1977 ยอมรับอย่างเป็นทางการว่าจะไม่ทรมานบุคคลที่ถูกจับได้ในการขัดกันด้วยอาวุธ ไม่ว่าระหว่างประเทศหรือในประเทศ การทรมานยังถูกห้ามสำหรับประเทศภาคีสนธิสัญญาอนุสัญญาสหประชาชาติต่อต้านการทรมาน ซึ่ง 158 ประเทศให้สัตยาบัน

การห้ามการทรมานในกฎหมายชาติและระหว่างประเทศมาจากการเห็นพ้องต้องกันว่าการทรมานและการปฏิบัติมิชอบที่คล้ายกันนั้นผิดศีลธรรมตลอดจนใช้ไม่ได้ผล แม้มีอนุสัญญาระหว่างประเทศเหล่านี้แล้ว องค์การซึ่งเฝ้าสังเกตการละเมิดสิทธิมนุษยชน (เช่น องค์การนิรโทษกรรมสากล สภาฟื้นฟูผู้เสียหายทรมานระหว่างประเทศ เสรีภาพจากการทรมาน เป็นต้น) รายงานการใช้อย่างกว้างขวางซึ่งหลายรัฐอนุญาตในหลายภูมิภาคของโลกAmnesty International Report 2005  Report 2006 องค์การนิรโทษกรรมสากลประมาณว่ามีรัฐบาลอย่างน้อย 81 ประเทศทั่วโลกปัจจุบันใช้การทรมาน บางประเทศใช้อย่างเปิดเผย
# การปล่อยเทอร์ไมออน
การปล่อยเทอร์ไมออน  เป็นการไหลของตัวพาประจุที่ชักนำด้วยความร้อนจากพื้นผิวหรือเหนือกำแพงพลังงานศักย์ (potential-energy barrier) ปรากฏการณ์ดังกล่าวเกิดขึ้นเนื่องจากพลังงานความร้อนที่ให้แก่ตัวพาชนะฟังก์ชันงานของวัสดุ ตัวพาประจุเป็นได้ทั้งอิเล็กตรอนหรือไอออน ซึ่งในเอกสารข้อมูลสมัยก่อนบางทีเรียก "เทอร์ไมออน" หลังการปล่อย ประจุซึ่งมีขนาดเท่ากันและเครื่องหมายตรงข้ามกับประจุรวมจะถูกปล่อยทีแรกจะถูกทิ้งไว้ในบริเวณที่ปล่อย แต่หากอีมิเตอร์เชื่อมกับแบตเตอรี ประจุที่ถูกปล่อยไว้จะถูกประจุที่ปล่อยจากแบตเตอรีทำให้เป็นกลางเมื่อตัวพาประจุเคลื่อนออกจากอีมิเตอร์ และสุดท้ายอีมิเตอร์จะอยู่ในสถานะเดิมก่อนการปล่อย

ตัวอย่างคลาสสิกของการปล่อยเทอร์ไมออน คือ การปล่อยอิเล็กตรอนจากแคโทดร้อนสู่สุญญากาศ (หรือเรียก การปล่อยอิเล็กตรอนความร้อนหรือปรากฏการณ์เอดิสัน) ในหลอดสุญญากาศ แคโทดร้อนอาจเป็นได้ทั้งฟิลาเมนต์โลหะ ฟิลาเมนต์โลหะเคลือบผิว หรือโครงสร้างต่างหากของโลหะหรือคาร์ไบด์หรือโบไรด์ของโลหะทรานซิชัน การปล่อยสุญญากาศจากโลหะมักมีความสำคัญเฉพาะเมื่อมีอุณหภูมิสูงกว่า 1,000 เคลวิน (730 °C)
# เอ็นดับเบิลยูเอ เวิลด์ แท็กทีม แชมเปียนชิป (ชิคาโก เวอร์ชั่น)
เอ็นดับเบิลยูเอ เวิลด์ แท็กทีม แชมเปียนชิป (NWA World Tag Team Championship) เป็นตำแหน่งแชมป์แทกทีมของNational Wrestling Alliance(NWA) เวอร์ชันของ Chicago, Illinois ตั้งแต่ปี 1953- 1960 และเข็มขัดเส้นนี้ได้กลายเป็นส่วนหนึ่งของ American Wrestling Association

ประวัติการครองแชมป์
นักมวยปล้ำ:สมัย:วันที่: สถานที่:หมายเหตุ:Lord Athol Layton & Lord James Blears11953AwardedBill Melby & Billy Darnell1July 25, 1953Chicago, ILdefeat Blears & Martino Angelo who subbed for injured BlearsBen & Mike Sharpe1October 17, 1953Chicago, ILVacated1953Sharpe's leave areaBill Melby & Billy Darnell21954AwardedReggie Lisowski & Art Neilson1February 13, 1954Defeat Melby & Jack Witzig who subbed for injured DarnellPat O'Connor & Roy McClarity1March 19, 1955Moline, ILGuy Brunetti & Joe Tangara1February 1956?Mike DiBiase & Danny Plechas1February 18, 1956Moline, ILReggie & Stan Lisowski1March 1956?Vacated1956Titles vacantBobby Bruns & Roy McClarity1 November 3, 1956Des Moines, IAover Nicolai & Boris VolkoffVacatedNovember 1956Titles vacantNicolai & Boris Volkoff1November 24, 1956Milwaukee, WI over Reggie & Stan LisowskiReggie & Stan Lisowski2December 1956?Nicolai & Boris Volkoff2December 15, 1956Milwaukee, WIVerne Gagne & Eduord Carpentier1May 25, 1957Milwaukee, WINicolai & Boris Volkoff3June 1957?Reggie & Stan Lisowski3June 29, 1957Chicago, ILNicolai & Boris Volkoff4February 22, 1958Chicago, ILJackie & Don Fargo1November 15, 1958Chicago, ILVacated1959Titles vacantRoy & Ray Shire1August 6, 1959Indianapolis, IN defeat Angelo Poffo & Dick Afflis in tournament finalGene Kiniski & Dick Afflis1February 11, 1960?Roy & Ray Shires2April 9, 1960?Titles retiredAugust 1960Titles retired when they are renamed the AWA World Tag Team Championship

ดูเพิ่ม
เนชันนัลเรสต์ลิงอัลไลแอนซ์
เอ็นดับเบิลยูเอ เวิลด์ แท็กทีม แชมเปียนชิป
# เอ็นดับเบิลยูเอ เวิลด์ แท็กทีม แชมเปียนชิป (จอร์เจีย เวอร์ชั่น)
เอ็นดับเบิลยูเอ เวิลด์ แท็กทีม แชมเปียนชิป (NWA World Tag Team Championship) เป็นตำแหน่งแชมป์แทกทีมของNational Wrestling Alliance(NWA) เวอร์ชันของ Georgia ตั้งแต่ปี 1954 - 1969

ประวัติการครองแชมป์
นักมวยปล้ำ:สมัย:วันที่: สถานที่:หมายเหตุ:Reggie Lisowski & Art Neilson1May 1954Defended Chicago version in Georgia to establish Georgia versionBill & Fred Blassie 1December 1955GeorgiaDon McIntyre & Jerry Graham1December 9, 1955Atlanta, GABill & Fred Blassie2December 23, 1955Atlanta, GARoger Mackay & Jackie Nichols1January 6, 1956Atlanta, GAJack O'Brien & Pierre LaSalle1March 23, 1956Atlanta, GAEddie Gossett & Art Neilson1July 1956GeorgiaDon & Red McIntyre1August 1956GeorgiaEddie Gossett & Art Neilson2August 24, 1956Atlanta, GAReggie & Stan Lisowski1November 1957GeorgiaRecords unclear about this being Georgia version|-
|Jackie & Don Fargo
|1 
|August 1958
|Georgia
|Records unclear as to when they lost titlesJoe Scarpa & Don Curtis1June 1962Defend Florida version in Georgia Assassins 1 & 21July 5, 1962Jacksonville, FLThe Von Brauners(Kurt & Karl Von Brauner)1August 1963GeorgiaTarzan Tyler & Lenny Montana11963GeorgiaChief Big Heart & Chief Little Eagle1October 11, 1963Atlanta, GAKurt & Karl Von Brauner2May 1964GeorgiaRecords unclear as to whom they defeatedRay Gunkel & Lester Welch1June 4, 1965Atlanta, GAVacated1966Titles vacantThe Globetrotters(Al Costello and Louie Tillet)1February 4, 1966Atlanta, GADefeated Mysterious Medics.Kurt & Karl Von Brauner3February 11, 1966Atlanta, GAThe Mysterious Medics1March 25, 1966Atlanta, GAThe Infernos 1 & 21June 10, 1966Atlanta, GAEnrique & Alberto Torres1June 17, 1966Atlanta, GAThe Infernos 1 & 22June 1966GeorgiaEnrique & Alberto Torres2August 19, 1966Atlanta, GAEnrique (3) & Ramon Torres1October 1966Alberto lost a loser leaves town match to Butcher Vachon on Oct. 7, 1966"Mad Dog" Maurice Vachon & Paul "The Butcher" Vachon1January 13, 1967Atlanta, GAEnrique (4) & Ramon Torres2February 3, 1967Atlanta, GAGene & Lars Anderson1April 28, 1967Atlanta, GAVacated1967Titles vacatedEnrique (5) & Ramon Torres3November 1967GeorgiaPaul "The Butcher" Vachon & Stan Vachon1January 19, 1968Atlanta, GARay Gunkel (2) & Buddy Fuller1January 19, 1968Atlanta, GAAssassins 1 & 22December 20, 1968Atlanta, GAHeld UpFebruary 28, 1969Titles held up after match with Ray Gunkel & Buddy FullerRay Gunkel (3) & Buddy Fuller2March 28, 1969Atlanta, GAWin rematch.Titles Retired1969Titles Abandoned

ดูเพิ่ม
เนชันนัลเรสต์ลิงอัลไลแอนซ์
เอ็นดับเบิลยูเอ เวิลด์ แท็กทีม แชมเปียนชิป
# พานิช สัมภวคุปต์
พานิช สัมภวคุปต์ (1 เมษายน พ.ศ. 2458 – 10 ธันวาคม พ.ศ. 2535) อดีตสมาชิกสภาผู้แทนราษฎรจังหวัดเพชรบุรี 5 สมัย

 ประวัติ 
พานิช สัมภวคุปต์ เกิดเมื่อวันที่ 1 เมษายน พ.ศ. 2458นักการเมืองถิ่นจังหวัดเพชรบุรี. ณัชชานุช พิชิตธนารัตน์ สำนักวิจัยและพัฒนา สถาบันพระปกเกล้า. 2554 เป็นบุตรชายของหลวงมหาภรณ์พิทักษ์ (สำเภา สัมภวคุปต์) และ จำเนียร สัมภวคุปต์ สำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง สมรสครั้งแรกกับสงวน ลักษณา มีบุตร-ธิดา 3 คน และได้สมรสครั้งที่สองกับพวงแข วีระทัต มีบุตร-ธิดา 3 คน รวมมีบุตร-ธิดาทั้งสิ้น 6 คน

 งานการเมือง 
พานิช ประกอบวิชาชีพทางกฎหมายหลังสำเร็จการศึกษา และ ได้ร่วมทำธุรกิจกับเพื่อนร่วมคณะ จนประสบความสำเร็จในฐานะนักธุรกิจ ก่อนที่ต่อมาจะเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรก ในเดือนกุมภาพันธ์ พ.ศ. 2500ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป สังกัดพรรคเสรีมนังคศิลา และได้รับเลือกเรื่อยมาจนถึง พ.ศ. 2522 รวม 5 สมัย

พานิช สัมภวคุปต์ เคยเป็นกรรมการบริหารพรรคอิสระ เมื่อปี พ.ศ. 2512ประกาศกระทรวงมหาดไทย เรื่อง จดทะเบียนพรรคการเมือง และพรรคสังคมชาตินิยม เมื่อปี พ.ศ. 2518ประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517

พานิช วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526นักการเมืองถิ่นจังหวัดเพชรบุรี. ณัชชานุช พิชิตธนารัตน์ สำนักวิจัยและพัฒนา สถาบันพระปกเกล้า. 2554

 สมาชิกสภาผู้แทนราษฎร 
พานิช สัมภวคุปต์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดเพชรบุรี สังกัดพรรคเสรีมนังคศิลา
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดเพชรบุรี ไม่สังกัดพรรคการเมืองประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเพชรบุรี สังกัดพรรคอิสระ (พ.ศ. 2512)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเพชรบุรี สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเพชรบุรี ไม่สังกัดพรรคการเมือง

 ถึงแก่อนิจกรรม 
พานิช สัมภวคุปต์ ถึงแก่อนิจกรรมด้วยอาการหัวใจวายกระทันหัน เมื่อวันที่ 10 ธันวาคม พ.ศ. 2535 สิริอายุรวม 77 ปี มีพิธีพระราชทานเพลิงศพเมื่อวันที่ 30 สิงหาคม พ.ศ. 2536 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๗ ตอนที่ ๒๔๐ ง ฉบับพิเศษ หน้า ๒, ๔ ธันวาคม ๒๕๓๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๔ ตอนที่ ๒๔๗ ง ฉบับพิเศษ หน้า ๘, ๑ ธันวาคม ๒๕๓๐